Ǹdzóe biá. "Tə watsam."Dávid. Miktâm. 2Á nə̄ tóé ! Éyɔŋ myǎkɔ́bɔ, sósōō a ku evól. Ǎ bɔ́n bə́ bod, yə mǎtsíg fɔ́ɔ́ ńtōl á tə́tə̄lə́ ? 3Kǒkōā, myǎwé bod: á sí myǎbulu emân ai mɔ́ máán. 4A tádigi bə́ tɔ̄á âbum, bəbə̂ bə́ bod báwulǔ kig á zēn, ébá bákɔ́bɔ miǹnǎl bə́ nə́ á ńdīmi a tádigi á məbǔm bənyiá. 5Bə́ bə̄lə́ ńsu anə́ ǹsu nyóé, bə́ nə̄ anə́ ńdōdɔ́g ákpə̌ yā wádib alɔ́, 6á wábɔ̌ kig kíŋ bəsəle məwóg, tɔ ńkəkə́ŋ ńselě yā wádaŋ yəm ńselán. 7Ǎ Zāmbá, manáŋā bɔ́ búg məsǒŋ ânyu; ǎ Ńtondôbə, tyé məsǒŋ bímgbə́m bítē. 8Bə́ lōdó anə́ mə́ndím mâsigi ! Zambá á kə̄dán ai m̀fan wóé bə́ man bɔ́bɔlan anə́ élɔ́g bə́ hə́ tidi ai məkǒl ! 9Bə́ bɔ anə́ ńsɔndɔ kóé yǎ ā man boe é ńtɔ̄á ánden anden, ngə́ kig anə́ ndān mɔ́n miníngá yā yā ndzí kig yén ńló dzóbo ! 10Ósúsúa yə nâ məmvié máán mânyum anə́ ǹkɔ̌l biyoá tɔ nyumán tɔ ǹdígán, olún ó lōdó ai bɔ́. 11Sósōō mod a yi tag éyɔŋ a yén məkunuŋa: a yi sǒb məkǒl móé á məkǐ bə́bə̂ bə́ bod. 12Eyɔ̌ŋ tē bod bâyi dzó naa:"Owé, sósōō mod a wúm bibumá: Owé, Zambá á nə, ényɔ́ yǎ ā tsíg ńtōl yā á sí.”